CELEX: 31990D0170
Language: ro
Date: 1990-04-02 00:00:00
Title: Decizia Consiliului din 2 aprilie 1990 privind acceptarea de către Comunitatea Economică Europeană a unei decizii-recomandări a OCDE privind controlul transporturilor transfrontaliere de deșeuri periculoase

11/Volumul 06
            
            
               RO
            
            
               Jurnalul Ofícial al Uniunii Europene
            
            
               39
            
         31990D0170
   
               L 092/52
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 2 aprilie 1990
   privind acceptarea de către Comunitatea Economică Europeană a unei decizii-recomandări a OCDE privind controlul transporturilor transfrontaliere de deșeuri periculoase
   (90/170/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 130s,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât Comitetul pentru mediu al Organizației pentru Cooperare și Dezvoltare Economică (OCDE) a transmis Consiliului acestei organizații un proiect de decizie-recomandare care recomandă, inter alia, ratificarea și aplicarea imediată a Convenției de la Basel privind controlul transporturilor transfrontaliere de deșeuri periculoase și al eliminării acestora, semnată la 22 martie 1989 de un număr de țări membre ale OCDE și de Comunitate;
   întrucât această decizie-recomandare vizează, inter alia, să oblige țările membre să intensifice controlul transporturilor transfrontaliere de deșeuri periculoase;
   întrucât o parte din domeniul de aplicare a Convenției de la Basel și al respectivei decizii-recomandări ține de competența Comunității;
   întrucât Comunitatea ar trebui să aprobe respectiva decizie-recomandare cu ocazia viitoarei reuniuni a Consiliului OCDE,
   DECIDE:
   Articol unic
   Decizia-recomandare a Consiliului OCDE privind controlul transporturilor transfrontaliere de deșeuri periculoase se aprobă în numele Comunității Economice Europene, în ceea ce privește subiectele care țin de competența sa.
   Textul deciziei-recomandări este anexat la prezenta decizie.
   
      Adoptată la Luxemburg, 2 aprilie 1990.
      
         
            Pentru Consiliu
         
         
            Președintele
         
         G. COLLINS
         
      
   
   
      (1)  JO C 68, 19.3.1990.
   
      (2)  Aviz emis la 28 februarie 1990 (nepublicat încă în Jurnalul Oficial).
   ANEXĂ
   PROIECT DE DECIZIE-RECOMANDARE A CONSILIULUI PRIVIND CONTROLUL TRANSPORTURILOR TRANSFRONTALIERE DE DEȘEURI PERICULOASE
   CONSILIUL,
   având în vedere articolul 5 litera (a) și articolul 5 litera (b) din Convenția privind Organizația pentru Cooperare și Dezvoltare Economică (OCDE) din 14 decembrie 1960,
   având în vedere Decizia și Recomandarea Consiliului din 1 februarie 1984 privind transporturile transfrontaliere de deșeuri periculoase [C(83) 180 final],
   având în vedere Decizia-recomandare a Consiliului din 5 iunie 1986 privind exporturile de deșeuri periculoase din zona OCDE [C(86) 64 final],
   având în vedere Decizia Consiliului din 27 mai 1988 privind transporturile transfrontaliere de deșeuri periculoase [C(88) 90 final],
   având în vedere Convenția privind controlul transporturilor transfrontaliere de deșeuri periculoase și al eliminării acestora, adoptată la Basel, la 22 martie 1989,
   având în vedere Rezoluția 4 anexată la Actul final al Conferinței plenipotențiarilor privind Convenția mondială privind controlul transporturilor transfrontaliere de deșeuri periculoase și răspunderea statelor în ceea ce privește aplicarea Convenției de la Basel,
   exprimându-și satisfacția pentru eforturile continuate la nivel mondial în vederea stabilirii unui sistem de control al transporturilor transfrontaliere de deșeuri periculoase;
   întrucât ar trebui luate măsuri cât mai curând posibil pentru a se pune în aplicare multe din principiile care sunt incluse în instrumentele menționate anterior;
   la propunerea Comitetului pentru mediu:
   
               I.
            
            
               DECIDE ca țările membre, fără să aducă atingere dispozițiilor alineatului (1) din Decizia-recomandare C(86) 64 final, să ia măsuri corespunzătoare pentru a interzice exportul deșeurilor periculoase către orice țară care a interzis importul unor asemenea deșeuri în vederea eliminării;
            
         
               II.
            
            
               RECOMANDĂ ca țările membre să ia măsuri corespunzătoare pentru a semna și ratifica Convenția de la Basel în cel mai scurt timp, prin respectarea procedurilor naționale respective;
            
         
               III.
            
            
               RECOMANDĂ ca țările membre să ia măsuri corespunzătoare pentru a acorda un ajutor și o formare tehnică în domeniul gestionării deșeurilor țărilor care au nevoie de un asemenea ajutor;
            
         
               IV.
            
            
               RECOMANDĂ ca țările membre să-și continue cooperarea pentru a armoniza sistemele și procedurile de notificare pentru controlul transporturilor transfrontaliere de deșeuri periculoase care au loc între ele.